Rozalinda (mjesec)
Rozalinda (Rosalind) je prirodni mjesec planete Uran. Ovaj mjesec je svoje ime dobio prema liku iz William Shakespearove predstave As You Like It. Pri samom otkriću ovog mjeseca korišteno je privremeno ime S/1986 U 4. Rozalinda je ponekad također poznata pod imenom Uran XIII. Ovaj mjesec je otkriven od strane svemirske sonde Voyager 2, 13. januara 1986 godine. Osim Rozalindine orbite i njenog niskog albeda malo je poznato o ovom mjesecu. Postoji i asteroid poznat pod imenom 900 Rosalinde